internet vaartha 138 Views
గుర్‌గావ్‌ : వినియోగరంగ ఎలక్ట్రానిక్‌ ఉత్పత్తుల శ్రేణిలో అగ్రగామిగా ఉన్న వర్ల్‌పూల్‌ ఇండియా మూడోత్రైమాసికంలో నికరలాభం 39శాతం పెరిగిందని, అలాగే రాబడులు కూడా13శాతం పెరిగినట్లు ప్రకటించింది. రాబడులు గత ఏడాదితో పోలిస్తే 814.1 కోట్లు రూపాయలు ఆర్జించామని ప్రకటించింది. అలాగే నికరలాభం 39.2శాతంవృద్ధి ఉంది. 43.9కోట్లు ఆర్జించినట్లు తెలిపింది. నగదు డెలివరీపరంగా రూ.258 కోట్ల వరకూ ఉన్నట్లు వర్ల్‌పూల్‌ ఇండియా ప్రకటించింది.  21 బిలియన్‌ డాలర్ల వార్షిక విక్రయాల టర్నోవర్‌ ఉన్న కంపెనీ లక్షమందికిపైగా ఉద్యోగులతో ప్రపంచ వ్యాప్తంగా 70కిపైగా ఉత్పత్తి, ఆర్‌అండ్‌డి కేంద్రాలను కలిగిఉంది. కంపెనీ ఛైర్మన్‌ అరవింద్‌ ఉప్పల్‌ మాట్లాడుతూ మొత్తం ఫలితాలపై సంతృప్తికరంగా ఉందని పేర్కొన్నారు. వచ్చే రోజుల్లో మరింతడిమాండ్‌ పెరుగుతుందని ఫలితాలుమరింత పటిష్టంగా ఉంటాయన్న ఆశాభావం వ్యక్తంచేశారు. రిఫ్రిజిరేటర్లు, ఎసి బిజినెస్‌పరంగా మరింత శక్తివంతం అవుతుందని ఎండి సునీల్‌ డిసౌజా వెల్లడించారు.